Deniss Karpak

pisi
Deniss Karpak (sündinud 18. juulil 1986 Tallinnas) on Eesti purjesportlane.

Ta sai 2008. aasta suveolümpiamängude purjeregatil Qingdaos 24. kohahttp://www.the-sports.org/sailing-olympic-games-2008-results-men-s20-c0-b0-g85-t1207-u218-v1.html ja 2012. aasta suveolümpiamängude purjeregatil Portlandis 11. koha.ERR Sport. Tulemused
Elulugu
Tema vanemad on purjesportlane Igor Karpak (nüüd Trofymov) ja ujuja Marina Trofimova. 

Ta alustas kooliteed Ukrainas Odessa 23. keskkoolis, kus lõpetas ühe klassi. Kui pere kolis tagasi Eestisse, jätkas Deniss õpinguid Tallinna 65. Keskkoolis, mille lõpetas 2004. aastal. Aastatel 2004–2007 õppis ta rahvusvahelises Audentese ülikoolis reklaami ja turundust, tema bakalaureusetöö teema oli "Internet firma turunduspoliitikas".

Esimesed purjetamiskatsetused tegi Karpak kuueaastaselt jahil Optimist, kuid regulaarselt hakkas purjetamisega tegelema 12-aastaselt novembris 1998 purjespordiklubis Baltsail. Sealt siirdus ta 1999. aastal Kalevi Purjespordikooli (KPSK) klubisse. Optimisti klassi jahtidelt läks Deniss Karpak 2002. aastal üle Laser 4.7 klassi ja 2003. aastal Laseri klassi jahtidele, millel võistles 2008. aasta hooaja lõpuni. Alates 2009. aastast purjetab ta svertpaadil Finn.

Saavutused
Finn-klassis
2009 – esimene aasta Finnil
2009 – 8. koht SOF (French Olympic Sailing Week) regatil
2009 – 17. koht maailmameistrivõistlustel Taanis
2009 – 7. koht Euroopa meistrivõistlustel Bulgaarias
2009 – Eesti meister
2009 – Eesti karika võitja
2011 – 8. koht maailmameistrivõistlustel Austraalias Perthis
2012 – 6. koht Euroopa meistrivõistlustel Itaalias Scarlinos

Laser-klassis
2004 – 5. koht noorte meistrivõistlustel Poolas
2004 – Eesti meister
2005 – esmakordne pääs "kuldlaevastikku" maailmameistrivõistlustel Brasiilias
2005 – Eesti meister
2006 – 10. koht maailmameistrivõistlustel Lõuna-Koreas
2007 – 3. koht maailmameistrivõistlustel Portugalis
2007 – 4. koht Euroopa meistrivõistlustel Prantsusmaal
2007 – 2. koht Kieli regatil
2007 – 3. koht ISAFi 100. aastapäeva juubelimeistrivõistlustel Portugalis
2008 – 24. koht suveolümpiamängude regatil Qingdaos

Muudes klassides
2001 – Eesti meister Optimist-klassis
2002 – 5. koht maailmameistrivõistlustel Hollandis Laser 4.7 klassis

Tunnustus
 Eesti spordiauhind "Aasta üllataja 2004"
 Eesti spordiauhind "Aasta purjetaja 2005"
 Eesti spordiauhind "Aasta purjetaja 2006"
 Eesti spordiauhind "Aasta purjetaja 2007"
 2007 Aasta noorsportlane
 2008 Eesti Vabariigi spordipreemia (riiklik spordi aastapreemia noorsportlasele – pronksmedali võitmise eest purjetamise maailmameistrivõistlustel 2007. aastal)
 Eesti spordiauhind "Aasta purjetaja 2008"
 Eesti spordiauhind "Aasta purjetaja 2009"

Mitmesugust
Deniss Karpaki isa Igor Karpak võttis 1992. aastal endale abikaasa perekonnanime Trofymov, poeg jäi aga kandma isa endist perekonnanime.

2007. aastal kirjutas ta oma bakalaureusetöö valmis üheksa päevaga, see pingutus kahjustas aga oluliselt tema sportlikku vormi. Seetõttu kaotas ta sel aastal kvalifikatsioonivõistlused ega oleks saanud osaleda maailmameistrivõistlustel Portugalis, kuid Rahvusvaheline Purjespordi Föderatsioon saatis talle isikliku kutse ja ta saavutas võistlusel kolmanda koha.

Denissi treenib tema isa; ema abistab teda massöörina. Koos moodustavad nad perekondliku meeskonna S4G – Sail for Gold ja Spordiklubi Karpak Sailing Team.

Tema üks peamisi toetajaid Eesti Olümpiakomitee kõrval on ettevõte A. Le Coq.

Deniss Karpak on 200 cm pikk. Laser-klassis sõites kaalus ta 83–85 kg, Finn-klassi ülemineku järel keskmiselt 97 kg (andmed mais 2009). Ta ei suitseta, kuid tarvitab mõõdukalt alkoholi.

Viited

Kirjandus
 Горски, Евгения. Денис Карпак – на море, в Чингдао. – Клуб, лето 2008, стр. 8–11.

 Välislingid 
 S4G: Deniss Karpaki koduleht

 Andrus Nilk. Tippsportlaste poeg Deniss Karpak purjetab julgelt maailmaklassi Eesti Päevaleht, 18. juuni 2007
 Purjetaja Deniss Karpak tõusis maailma edetabelis 5. kohale Õhtuleht.ee, 6. märts 2008
 Külli Haav. Deniss seilas end Pekingisse Äripäev, 14. märts 2008
 Deniss Karpak tõusis maailma edetabelis 4. kohale Õhtuleht.ee, 11. aprill 2008
 Ann Hiiemaa. Tublisti kosunud Karpak: varem olin nagu modell Postimees, 12. mai 2009
 Lembitu Kuuse. Karpak annab Londoni olümpia eel vormile viimast lihvi ERR Sport, 2. juuli 2012

Kategooria:Eesti purjetajad
Kategooria:International University Audentese vilistlased
Kategooria:Sündinud 1986